Olli Rehn, 10 ditë afat për zgjidhjen e krizës
ZV/Presidenti i Komisionit Evropian për Çështje Ekonomike tha se BE-ja po hyn në një fazë kyçe në përpjekjet për të stabilizuar Euron
Zëvendës Presidenti i Komisionit Evropian për Çështje Ekonomike dhe Financiare, Olli Rehn tha se Bashkimi Evropian po hyn në një fazë kyçe në përpjekjet për të stabilizuar Euron e përdorur tha zoti Rehn. Ai shtoi se duhej punuar në dy drejtime: garantimi i mekanizmave të mjaftueshëm mbrojtës për eurozonën, që të mos ketë trazira në tregje dhe përforcimi i qeverisjes ekonomike. Zoti Ren foli para takimit të ministrave të financave të Bashkimit Evropian në Bruksel. Në një takim dje në mbrëmje, ministrat e financave të 17 vendeve që përdorin Euron akorduan 8 miliardë Euro për Greqinë për të shmangur krizën nga mungesa e fondeve dhe premtuan që të konsolidojnë një fond për të shpëtuar vendet e eurozonës. Pasiguria e përgjithshme ka bërë që qytetarët në vendet evropiane të shqetësohen për një sezon të zymtë festash. Në Romë të Italisë, Pamelës 27 vjeçare i skadon kontrata e përkohëshme e punës ditën e fundit të dhjetorit. Xhejms Ualston, Profesor i Shkencave Politike në Universitetin Amerikan tha se shumë italianë do të shkurtojnë shpenzimet gjatë periudhës së Krishtlindjeve. Krerët e qeverive të 27 vendeve të Bashkimit Evropian takohen javën e ardhshme për të diskutuar mbi zgjidhjet për paqëndrueshmërinë e Euros, që kërcënon të dëmtojë ekonominë globale. Vlera e aksioneve ra sot ndërsa zoti Rehn i Komisionit Evropian e pranoi se e ardhmja e Euros tani varet nga takimi i udhëheqësve më 9 dhjetor.